الموضوع في 'السوق الكويتي للأوراق الماليه' بواسطة trooy, بتاريخ 23 سبتمبر 2008.
أبي أصير مضارب يومي؟
بمعنى أن فلوسي أخر السوق معاي
في نصائح تقدمونها لخوكم المسكين
نصيحتي لك ان هذا اول طريق الافلاس
ابتعد عن المضاربه وعوار الراس وحط فلوسك بسهم اهله محترمين وارباحه زينه
راقب المباني وحاول تحصله بسعر زين
الرجال سئواله شرق وانت جوابك عرب يااخى جاوبه من غير تطبيل انتو ماطوفون احد بالمره
اخوي حاول ان تاخذ صكوك 112 او 114 وبيعه ان شاء الله 124 او126 والله اعلم وانت وكيفك وشكرا
هلا فيك اخوي
انا مو من زمان اضارب لكن عندي كذا نصيحة عن تجربة ان شاء اللة تفيدك
بالبداية توكل على اللة و اعرف انك لو تجري جري الوحوش غير رزقك ماتحوش
وخلك قنووووووووووووووووووووووووووووع فالقناعة كنز لا يفنى ولا تستهين بربحك مهما كان بسيط
وهذة بعض النصايح من اخوك :
1) المضاربة اكشن ولازم تكون عندك ردت فعل سريعة ولزم تفتح عيونك عدل وانت مقابل الشاشة
ولازم تكون محضر كذا سهم قبلها بيوم يعني من الجرايد والاخبار يعني تقرا الصفحات الاقتصادية بشكل شبة يومي ودش عالمنتدي واقرا تحاليل الشباب الثقة وهم مايقصرون معاك بالاستشارة
2) لازم تكون عندك معرفة اكثر من 60 % بالتحليل الفني والشارت والموشرات
3) اياك والطمع 50 دينار مضمونة باليوم احسن من 1000 بالسوق
4) تسوي وقف لخسارتك والسهم لايطول معاك شوتة على طول
5) اذا ربحت تكة من سهم وشفتة ارتفع لا تلحقة خل غيرك يترزق اللة منة ( واكثر الاسهم عن تجربة يرفعونها متعمدين علشان يجرونكم )
6) عن تجربة لاتاخذ من المعروض اطلب تحت المعروض بتكة او تكتيين
7) سالفة الدخول في نفس اليوم والخروج بربح بنفس اليوم شوي صعبة لان في محافظ وعروض كبيرة قبلك ويمكن ينتهي التداول محد شرا منك
نسالكم الدعاء وبالتوفيق واي سوال انا حاضر
لا والله الا انت جوابك غرب
الرجل ينصحه وانا اشيد بنصيحته
ابتعد عن المضاربه ولايوجد بالعالم كله مضاربه يوميا بالسوق الا الامريكي وباستراتيجيات خاصه اخي الكريم لاتصدق اكثر الناس اسئل اهل الاختصاص فقط
جزاك الله خير يالمهندس
وفيت وكفيت
والفوركس اعتقد...
وهذا يمكن عشان فترات السوق الزمنيه اطول !!
اخوى العزيز
المضاربه فن لا يتقنه الا القليل من المتداولين
من اساسيات المضاربه الربح البسيط وعدم الطمع
الدخول والمضاربه على الاسهم ذات الدوران العالى
متابعة السهم المراد الدخول عليه لفتره زمنيه معينه والعلم باعلى سعر واقل سعر وصل له السهم
المضاربه المحترفه تتم بالدخول على سهم اعطى سعر جديد بالنزول واقتناص الفرصه عليه لمدة يوم او يومين
والله يوفقك ويرزقك
بالعالم كله ... والله ما أدري ولكني متأكد بالسوق الكويتي هالشي مستحيل
هذا الشي جربناه مرارا وتكرارا مستعينين بذلك الشارتات اللحظية سواء عن
طريق ميتاستوك ليف شارت أو شارتات المباشر برو
للمضاربة اللحظية ( الدخول والخروج الفوري بنفس اليوم ) انت بحاجة ان
تكون الاسهم حرة في حركتها ( الصعود والنزول ) بدون قيود سعرية يومية
مثلا .. 50 فلس فوق أو تحت باليوم ... كما هو موجود عندنا بالسوق الكويتي
كما انت أيضا بحاجة لأداة البيع على المكشوف (الشورت) وهذا ايضا غير
متوفر بالسوق الكويتي
ولكن هذه الامور موجودة بالسوق الامريكي لذلك بالامكان تطبيق المضاربة
اللحظية (اليومية) ... كذلك يمكنك تطبيقها في سوق العملات
.
انا اشتغل باللحظي واشتغل بالمضاربة اليومية
بس مو مضارب يومي الاخ يوقلك مضارب يومي يعني يشتري ويبيع بنفس اليوم وكل يوم علىهالمنوال يعني بالسوق الكويت او اي سوق بالعامل يطبق هالشي
وبالنس للعملات غير طبعا لانه اكثر من 10 ساعات تداول باليوم ومتاح لك التداول بشكل لين ويتمتع بسيوله وبعدين في شي اسمه رافعه
واقرا تعليقي عدل بالسوق الامريكي وبطريقة خاصه غير المتعارف عليها هنا
ضاربنا بالسوق الامريكي 2003 على طريقة البريك اوت مع الاخبار بشكل يومي وهي مدمره ومربحه بنفس الوقت بس الله يعين صاحبها
أعتقد الشرح السريع بالاعلى كافي لاجابتك أخ تروي
وزيادة بالشرح للأخوة المهتميين :
لكي تكون مضارب لحظي انت بحاجة لأفضل بلاتفورم للشارتات اللحظية يمكن
الحصول عليها بحيث يمكنك تتبع سهم واحد على ثلاث شارتات لحظية في
وقت واحد ( 1min , 5min , 30min ) أمامك
كما انك بحاجة الى بروكر مرن يوفر جميع الخدمات المالية والاقراض
وسريع في تنفيذ الاوامر
وفي المضاربة اللحظية لا يمكن بل من المستحيل العمل مع أكثر من سهم
في اليوم الواحد
وأمور أخرى ...
انا شغال مضارب لحظي بالامريكي منذ مدة طويلة
يوميا الصفقات اللي تتم عندي بين 100 الى 200 صفقة باليوم
الصفقات كلها بيع وشراء بنفس اليوم ... تدوير يومي بحدود 3 ملايين دولار
شنو المشكلة ؟؟
ماشاء الله تبارك الرحمن لا اله الا الله
يعني كل اربع دقايق صفقة الله يوفقك يارب ويويسع عليك دنيا واخره
اقراء كلام اللى انصحه عدل الظاهر وانت نايم تكتب او المباني انت من حملت شهاداتها
اول شي يا ابو غانم ماني سهران هذا واحد
ثاني عارف شنو اكتب الرجل يتكلم عن المضاربة وانصحها بعدها بالمباني وانا مالي شغل بالمباني انا تكلمت عن المضاربه
وثالث شغله اشلون جيزان
ترا ياخوك فيه ناس صج اجرب وتقول خل استشير بالنت او يقول لصاحبه لان يمكن هو مايعرف للنت بس ياخوى مايصير احد يسئل عن منطقه وشخص يوديه لشارع معين الرجال سواله واضح وتبي الصج خوفك دعوته مستجابه بعد فتره ولاخسر عطاك وحده فانا انصح ان محد يذكرله شي لان السكون حكمه بهالامور وجيزان ابخير مدام طلال بمجلس ادارتها ماراح اخليه لانه سهمى المفضل بيني وبينك
ما تنحسب جذي يالحبيب
جربها مرة وشوف شلون تنحسب
.
المباني ... القيمة السوقية 1300
أتفق معاك أن أهله محترمين والنعم فيهم ... ولكن الارباح
.
عيب استح على وجهك
شكل موضوع امس معورك :d